Akershuso pilis
Akershuso pilis (norv. Akershus Slott) – pilis, esanti Osle, Norvegijoje. Pilis pastatyta ant kalvos, šalia giliausiai į žemyną įsirėžusios Oslo fjordo dalies. Ji 700 metų saugo ir gina Oslą nuo bet kokių mėginimų įsiveržti iš jūros pusės. Akershuso pilies ansamblį sudaro istoriniai pastatai, muziejai ir gynybiniai įrenginiai. Čia vyksta oficialios ceremonijos.